### | | | | --- | --- | | | | | --- | | **Byråd** 25. februar 2020 Sagsnr. 710-2016-54303 Dok.nr. 710-2020-36133 Sagsbehandler DPGILA | | 22.                 Mad og måltidspolitik på social- og sundhedsområdet - Åbent

###

|  |  |
| --- | --- |
| Tidl. politisk behandling |  |
| Forventet sagsgang | SS-U, ØK, BY |
| Lovgrundlag |  |

###

**SAGENS INDHOLD**

Byrådet skal i denne sag tage
stilling til forslag om ændring af formulering i mad- og måltidspolitikken på
social- og sundhedsområdet. Denne blev vedtaget i Byrådet i juni 2017.

Social- og Sundhedsudvalget
behandlede på møde 3. december 2019 et forslag til en opdateret
kvalitetsstandard for Ældre- og Sundhedsområdet 2020. I forbindelse med
behandlingen blev der stillet forslag om at ændre en formulering vedr. *Den
gode madkvalitet*:

·
Fra: ”Menuerne tager udgangspunkt i en alsidig dansk madkultur og
tilberedes efter sæsonens råvarer, højtider og traditioner”.

·
Til: ”Menuerne tilberedes med udgangspunkt i sæsonens råvarer og
traditioner”.

Som en konsekvens af dette forslag foreslås en ændring af
mad- og måltidspolitikken, så der er sammenhæng mellem politikken og
kvalitetsstandarden:

·
Fra: ”[adresse] vil sikre, at maden er velsmagende og
veltilberedt med udgangspunkt i traditioner, højtider og i en alsidig dansk
madkultur”.

·
Til: ”[adresse] vil sikre, at maden er velsmagende og
veltilberedt. Menuerne tilberedes med udgangspunkt i sæsonens råvarer og
traditioner”.

Derudover foreslås en mindre redaktionel ændring.
Ændringerne fremgår af side 3 i vedlagte bilag.

**VURDERING**

Ældrerådet bemærker i deres høringssvar, at mad- og
måltidspolitikken blev vedtaget efter et grundigt udvalgsarbejde, som
involverede mange personer, herunder politikere, kommunale medarbejdere,
Ældrerådet og frivillige. Ældrerådet undrer sig derfor over, at der skal ændres
i rammerne for politikken, og at der ikke længere skal tages udgangspunkt i
årets højtider og dansk madkultur.

Ældrerådet mener, at der med den foreslåede ændring vil
blive sendt et signal om, at tidshorisonten for strategiske prioriteringer i
Favrskov Kommune er meget kort, og at dette vil være et uheldigt signal at
sende. Rådet efterspørger desuden en begrundelse for den foreslåede ændring.

Derudover gør Ældrerådet opmærksom på, at ændringen vil
medføre øgede udgifter til genoptrykning af foldere og ændringer på kommunens
hjemmeside, som kan bruges på varme hænder.

På baggrund af ovenstående anbefaler Ældrerådet, at der ikke
sker ændringer i politikken.

Social og Sundhed vurderer, at eventuelle merudgifter til
genoptrykning af foldere, mv. afholdes inden for kommunens eksisterende budget
til kommunikationsaktiviteter. En eventuel vedtagelse af ændringen vil således
ikke påvirke ressourcerne til varme hænder i ældreplejen.

Handicaprådet har ingen bemærkninger til de foreslåede ændringer.

**ØKONOMI**

Forslaget har ingen umiddelbare økonomiske konsekvenser.

**INDDRAGELSE**

Den opdaterede mad- og måltidspolitik har været i høring
hos Ældrerådet og Handicaprådet.

**INDSTILLING**

Direktøren for Social og Sundhed indstiller til Byrådet:

1.    At de beskrevne
ændringer i mad- og måltidspolitikken godkendes.

**BESLUTNING**

***Social- og Sundhedsudvalget, 4. februar 2020:***

Fraværende:Ingen

Indstilles godkendt.

Liva Kjær og Kirsten Christoffersen kan ikke tiltræde
indstillingen med bemærkning om, at Venstre ønsker at følge Ældrerådets
indstilling om at fastholde den oprindelige formulering: "[adresse]
vil sikre, at maden er velsmagende og veltilberedt med udgangspunkt i
traditioner, højtider og i en alsidig dansk madkultur".

***Økonomiudvalget, 18. februar 2020:***

Fraværende:Ingen

Jim Lind, Yngve Thorsen, Bettina Bruun og Zacharias Hansen
Kirstin Sørensen indstillede Ældrerådets forslag om at fastholde den oprindelige
formulering: "[adresse] vil sikre, at maden er velsmagende og
veltilberedt med udgangspunkt i traditioner, højtider og i en alsidig dansk
madkultur".

For forslaget stemte Jim Lind, Yngve Thorsen, Birgit Sørensen
Boris Danielsen og Matthias Andresen. Imod stemte Sam Gregersen, Carlo Petersen og
Silje Mathiasen idet de indstiller direktørens indstilling til Byrådets
godkendelse.

Indstillingen fra Jim Lind, Yngve Thorsen, Birgit Sørensen
Boris Danielsen og Matthias Andresen indstilles godkendt.

**Bilag**

|  |  |
| --- | --- |
| Sammen om mad og måltider | 710-2020-40805 |
| Høringssvar Ældrerådet | 710-2020-16755 |